Grantiau gwerth £2000 ar gyfer Darparwyr Interniaeth - Prifysgol Abertawe
Grantiau gwerth £2000 ar gyfer Darparwyr Interniaeth
Er mwyn cyrraedd y nod, rydyn ni'n cynnig 50 o interniaethau am 6 wythnos sydd wedi'u hariannu'n llawn (neu'n gyfwerth ag amser llawn).
Felly sut mae'n gweithio?
1. Byddwn ni'n eich cefnogi chi i ddod o hyd i un o fyfyrwyr Prifysgol Abertawe ar gyfer eich rôl
Gallwn ni naill ai hysbysebu rolau ar ein bwrdd ar gyfer swyddi digidol, neu os oes gyda chi un o fyfyrwyr Prifysgol Abertawe mewn golwg eisoes, rhowch wybod inni.
2. Dilynwch eich proses Adnoddau Dynol arferol i gynefino eich cyflogai newydd
Gallwn ni eich cefnogi gyda'n pecyn interniaeth. Dylai'r contract ar gyfer gwaith dros dro fod ar gyfer isafswm o 210 awr sy'n cael eu talu o leiaf yn unol â chyfraddau cyflog y Living Wage Foundation (ar hyn o bryd £9.30 yr awr y tu allan i Lundain). Fel cyflogwr yr intern, eich cyfrifoldeb chi fydd treth arferol, yswiriant gwladol, gwyliau a rheoliadau ar dâl salwch.
3. Mynnwch eich grant o £2000
Unwaith eich bod chi, ein harbenigwyr cyflogadwyedd a'ch intern newydd wedi arwyddo'r pecyn interniaeth, gallwch chi ein hanfonebu ar gyfer y grant hwn sy'n ddidreth.
Am ragor o fanylion, e-bostiwch y tîm cyflogadwyedd neu ewch i'n gwefan i ddarganfod pa gyfleoedd lleoli eraill y gallwn eich helpu gyda nhw. Rydyn ni'n edrych ymlaen at eich helpu i ddod o hyd i'ch recriwt newydd!